35 વર્ષ પહેલાં ભારતીય સેના માટે તોપની ખરીદીનો બોફર્સનો સોદો થયો ત્યારે પણ તે 1450 કરોડ રૂપિયાનો હતો. તે વખતે પણ તે બહુ મોટી રકમ હતી. તેના કરતાં પણ જંગી સોદો રાફેલનો છે. કુલ 59,000 કરોડમાં 36 વિમાનો ખરીદવાનો સોદો થયો છે. ભાગાકાર કરો એટલે 1639 કરોડ રૂપિયાનું એક વિમાન થયું. મિડિયમ મલ્ટિ રોલ કૉમ્બેટ એરક્રાફ્ટ (MMRCA) ખરીદવાની દરખાસ્ત પણ છેક સન 2000માં થઈ હતી. એટલે કે 18 વર્ષ થઈ ચૂક્યા છે અને હજી આવતા વર્ષે પ્રથમ વિમાન મળશે એટલે 19 વર્ષ. બાકીના વિમાનો મળતા બે ચાર વર્ષ લાગશે તે જુદા.